**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TERITORIJOS GERIAMOJO VANDENS TIEKIMO IR NUOTEKŲ TVARKYMO INFRASTRUKTŪROS PLĖTROS PLANO RENGIMO PRADŽIOS IR PLANAVIMO TIKSLŲ“**

**PROJEKTO**

1. **Sprendimo projekto esmė, tikslai ir uždaviniai.**

Sprendimo projekto esmė ir tikslas – pradėti rengti Klaipėdos miesto savivaldybės teritorijos geriamojo vandens tiekimo ir nuotekų tvarkymo infrastruktūros plėtros planą.

**2. Projekto rengimo priežastys ir kuo remiantis parengtas sprendimo projektas.**

Projektas parengtas vadovaujantis Lietuvos Respublikos vietos savivaldos įstatymo 6 straipsnio 19 bei 30 punktais, Lietuvos Respublikos teritorijų planavimo įstatymo 3 straipsnio 1 dalies 2 punktu, 5 straipsnio 4 dalies 5 punktu, 30 straipsnio 2 dalimi, Lietuvos Respublikos geriamojo vandens tiekimo ir nuotekų tvarkymo įstatymo 12 straipsnio 1 ir 4 dalimis, Geriamojo vandens tiekimo ir nuotekų tvarkymo infrastruktūros plėtros planų rengimo taisyklių, patvirtintų Lietuvos Respublikos aplinkos ministro 2006 m. gruodžio 29 d. įsakymu Nr. D1-636 „Dėl geriamo vandens tiekimo ir nuotekų tvarkymo infrastruktūros plėtros planų rengimo taisyklių patvirtinimo“, 5, 6 bei 9 punktais, Klaipėdos miesto bendruoju planu, patvirtintu Klaipėdos miesto savivaldybės tarybos 2021 m. rugsėjo 30 d. sprendimu Nr. T2-191 „Dėl Klaipėdos miesto bendrojo plano keitimo patvirtinimo“,

Klaipėdos miesto savivaldybės taryba 2021 m. birželio 22 d. sprendimu Nr. T2-147 „Dėl specialiojo teritorijų planavimo dokumentų paskelbimo Klaipėdos miesto bendrojo plano, patvirtinto Klaipėdos miesto savivaldybės tarybos 2007 m. balandžio 5 d. sprendimu Nr. T2-110, sudedamąja dalimi“, be kitų Klaipėdos miesto savivaldybės teritorijoje galiojančių savivaldybės lygmens ir vietovės lygmens specialiojo teritorijų planavimo dokumentų, Klaipėdos miesto vandens tiekimo ir nuotekų tvarkymo infrastruktūros plėtros specialųjį planą, patvirtintą Klaipėdos miesto savivaldybės tarybos 2005 m. kovo 31 d. sprendimu Nr. T2-74 (pavadinimas pakeistas Klaipėdos miesto savivaldybės tarybos 2009 m. gegužės 29 d. sprendimu Nr. T2-221) bei Klaipėdos miesto ir gretimų teritorijų lietaus nuotekų tinklų specialųjį planą, patvirtintą Klaipėdos miesto savivaldybės tarybos 2009 m. sausio 29 d. sprendimu Nr. T2-9 paskelbė Klaipėdos miesto bendrojo plano, patvirtinto Klaipėdos miesto savivaldybės tarybos 2007 m. balandžio 5 d. sprendimu Nr. T2‑110, sudedamąja dalimi.

Konkretizuojant 2021 m. rugsėjo 30 d. Klaipėdos miesto savivaldybės tarybos sprendimu Nr. T2-191 „Dėl Klaipėdos miesto bendrojo plano keitimo patvirtinimo“ patvirtinto Klaipėdos miesto bendrojo plano geriamojo vandens tiekimo, buitinių nuotekų tvarkymo, paviršinių (lietaus) nuotekų tvarkymo sprendinius, bus parengtas Klaipėdos miesto savivaldybės teritorijos geriamojo vandens tiekimo ir nuotekų tvarkymo infrastruktūros plėtros planas, nustatantis geriamojo vandens tiekimo ir nuotekų tvarkymo infrastruktūros plėtros kryptis, įgyvendinimo etapus, aglomeracijų ribas.

**3. Kokių rezultatų laukiama.**

Priėmus šį sprendimą, bus pradėtas rengti teritorijų planavimo dokumentas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Planuojamas lėšų poreikis 150 000 € su PVM. Finansavimas numatytas 2022-2024 metų strateginio veiklos plano projekte.

**7. Galimos teigiamos ar neigiamos sprendimo priėmimo pasekmės.**

Neigiamos pasekmės nenumatomos. Teigiamos pasekmės - bus sudarytos prielaidos geriamojo vandens tiekimo ir nuotekų tvarkymo infrastruktūros plėtros plano parengimui, aglomeracijų ribų nustatymui.

**PRIDEDAMA.** Teisės aktų išrašai, 2 lapai.

Savivaldybės vyriausiasis inžinierius (vyriausiasis specialistas) Arūnas Dieninis